

**REPUBLIKA HRVATSKA**

**LIČKO-SENJSKA ŽUPANIJA**

**GRAD NOVALJA**

**POVJERENSTVO ZA PROVEDBU OGLASA**

**KLASA: 112-01/23-01/01**

**URBROJ: 2125-6-05-01/04-23-6**

**Novalja, 19. siječnja 2023. g.**

Na temelju članka 29. Zakona o službenicima i namještenicima u lokalnoj i područnoj (regionalnoj) samoupravi (Narodne novine br. 86/08, 61/11, 04/18 i 112/19) objavljen je oglas za prijam u službu u Upravni odjel za komunalni sustav na radno mjesto viši stručni suradnik za komunalni sustav - 1 izvršitelj/izvršiteljica na određeno vrijeme od godine dana, radi poslova čiji se opseg privremeno povećao, uz obvezni probni rad od tri (3) mjeseca.

 Oglas je objavljen na web stranici Hrvatskog zavoda za zapošljavanje, kao i na web stranici te oglasnoj ploči Grad Novalje dana 13. siječnja 2023. godine.

 Sukladno odredbama oglasa i Zakona o službenicima i namještenicima u lokalnoj i područnoj (regionalnoj) samoupravi, u nastavku se daju

 **UPUTE I OBAVIJESTI KANDIDATIMA**

1. **Opis poslova:**
* organizira izvođenje radova i provođenje nadzora na izgradnji i održavanju komunalnih objekata kojih je Grad investitor,
* prati provođenje Programa gradnje i Programa održavanja objekata i uređaja komunalne infrastrukture te izrađuje potrebna izvješća i analize,
* prati realizaciju izgradnje i vodi potrebnu investicijsku dokumentaciju,
* izrađuje prijedloge planova investicijskog i tekućeg održavanja poslovnih prostora u vlasništvu Grada, organizira i nadzire provedbu planova,
* vodi evidenciju i nadzor izvršenih radova i troškova po svakom mjestu troška u oblasti poslovnih prostora, javne rasvjete i drugih kapitalnih objekata, kao i likvidaciju troškova održavanja,
* obavlja stručne i tehničke poslove u svezi s održavanjem nerazvrstanih cesta i javnom rasvjetom,
* vodi poslove vezane uz gradski promet, vodi brigu o označavanju prometnica horizontalnom i vertikalnom signalizacijom, predlaže rješenja za regulaciju prometa,
* vodi registar nerazvrstanih cesta, registar javne rasvjete i druge evidencije,
* priprema podatke, dokumente i informacije iz svog područja rada za potrebe stvaranja i ažuriranja geoinformacijskog sustava,
* vodi zapisnike s koordinacija,
* obavlja i druge poslove po nalogu nadređenog službenika.
1. **Podaci o plaći**

Plaću službenika i namještenika u upravnim tijelima Grada Novalje čini umnožak koeficijenta složenosti poslova radnog mjesta na koje je službenik i namještenik raspoređen i osnovice za obračun plaće, uvećan za 0,5% za svaku navršenu godinu radnog staža. Slijedom navedenoga, podaci o plaći pojedinog radnog mjesta propisani su Odlukom o visini osnovice za obračun plaće službenika i namještenika gradske uprave Grada Novalje (Županijski glasnik Ličko - senjske županije br. 41A/21) i Odlukom o visini koeficijenta za obračun plaće službenika i namještenika gradske uprave Grada Novalje (Županijski glasnik Ličko - senjske županije br. 35/21).

1. **Način obavljanja prethodne provjere znanja i sposobnosti**

Kandidati su obvezni pristupiti prethodnoj provjeri znanja i sposobnosti. Ako kandidat ne pristupi prethodnoj provjeri znanja i sposobnosti smatra se da je povukao prijavu na oglas.

Intervju se provodi samo s kandidatima koji polože najmanje 50% na pisanom testiranju.

Najmanje pet dana prije održavanja prethodne provjere znanja i sposobnosti, na web stranici i oglasnoj ploči Grada Novalje objavit će se vrijeme održavanja prethodne provjere znanja i sposobnosti.

**Pravila i postupak testiranja**

 **A) Pisana provjera znanja**

1. Po dolasku na provjeru znanja, od kandidata će biti zatražena odgovarajuća identifikacijska isprava radi utvrđivanja identiteta. Kandidati koji ne mogu dokazati identitet neće moći pristupiti testiranju. Za kandidata koji ne pristupi testiranju smatrat će se da je povukao prijavu na oglas.
2. Nakon uvodnih radnji, započinje testiranje na način da će kandidatima biti podijeljena pitanja za provjeru znanja i sposobnosti za obavljanje poslova radnog mjesta za koje se kandidat prijavio.
3. Pisana provjera znanja traje 60 minuta.
4. Za vrijeme provjere znanja i sposobnosti nije dopušteno: korištenje literature, bilježaka, mobitela, napuštati prostorije u kojoj se obavlja provjera, razgovarati s ostalim kandidatima ili na bilo koji drugi način remetiti koncentraciju ostalih kandidata.
5. Kandidati koji će se ponašati neprimjereno ili će prekršiti jedno od gore navedenih pravila ponašanja, bit će udaljeni s testiranja, a njihov rezultat i rad Povjerenstvo neće bodovati.
6. Za provjeru znanja i sposobnosti testiranjem dodjeljuje se od 1 do 10 bodova.
7. Smatra se da je kandidat položio test ako je postigao najmanje 50% ukupnog broja bodova.

 **B) Intervju**

1. Razgovor (intervju) se provodi samo s onim kandidatima koji su ostvarili 50% i više broja bodova na pismenom testiranju.
2. Povjerenstvo za provedbu oglasa kroz razgovor (intervju) sa kandidatima utvrđuje interese, ciljeve i motivaciju kandidata za rad u službi. Rezultati razgovora (intervjua) boduju se od 1 do 10 bodova.

Ukupan broj bodova kojeg kandidat može postići pisanim testiranjem i intervjuom je 20. Nakon provedenog postupka, Povjerenstvo za provedbu oglasa utvrđuje rang listu kandidata prema ukupnom broju ostvarenih bodova, te dostavlja Pročelniku rang listu kandidata i izvješće o provedenom postupku koje potpisuju svi članovi Povjerenstva.

Izabrani kandidat, po obavijesti o izboru, dostavlja uvjerenje o zdravstvenoj sposobnosti za obavljanje poslova radnog mjesta, a prije donošenja Rješenja o prijmu u službu.

Po izvršnosti rješenja o prijemu u službu, kandidatima koji ne budu primljeni putem pošte će biti vraćena dokumentacija priložena prijavi.

1. **Pravni izvori za pripremanje kandidata za testiranje:**
* Zakon o službenicima i namještenicima u lokalnoj i područnoj (regionalnoj) samoupravi (Narodne novine br. 86/08, 61/11, 4/18 i 112/19), članci: 2., 15., 16., 42., 45., 46., 64. - 66.
* Zakon o lokalnoj i područnoj (regionalnoj) samoupravi (Narodne novine br. 33/01, 60/01 – vjerodostojno tumačenje, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20), članci 1.-13., 18.-23., 27.- 48., 53.- 70., 73.-83.
* Zakon o gradnji (Narodne novine br. 153/13, 20/17, 39/19, 125/19), članci: 1.-7., 48.-156.
* Zakon o komunalnom gospodarstvu (Narodne novine br. 68/18, 110/18, 32/20), članci: 1.-76.
* Zakon o sigurnosti prometa na cestama (Narodne novine br. 67/08, 48/10, 74/11, 80/13, 158/13, 92/14, 64/15, 108/17, 70/19, 42/20, 85/22, 114/22Ž), članci: 1.-33.

**POZIV ZA TESTIRANJE BITI ĆE OBJAVLJEN NAJMANJE 5 (PET) DANA PRIJE TESTIRANJA NA WEB-STRANICI GRADA NOVALJE I NA OGLASNOJ PLOČI GRADA NOVALJE.**

 **POVJERENSTVO ZA PROVEDBU OGLASA**